สาวปรี๊ด บ้านใหม่ไม่ทันย้ายเข้า มีคนมาอยู่ ทำเละ ทิ้งถุงยางใช้แล้วไว้
สาวปรี๊ด โพสต์เฟซบุ๊ก บ้านใหม่เพิ่งสร้างเสร็จ ไม่ทันย้ายเข้า โจรขึ้น 2 รอบ ทำบ้านเละ ขโมยตู้เย็น ซ้ำทิ้งถุงยางใช้แล้ว อุปกรณ์เสพยาไว้ดูต่างหน้าจากกรณี โลกโซเชียล แชร์โพสต์ของผู้ใช้เฟซบุ๊กรายหนึ่ง ที่ออกมาเล่าประสบการณ์ สร้างบ้านไว้ ไม่ทันได้ย้ายเข้าไป ก็มีโจรเข้าไปอยู่แทนแล้ว โดยในระยะเวลา 1 เดือน 20 วัน โจรขึ้นบ้านแล้ว 2 ครั้งพร้อมเล่าว่า ตนสร้างในฝันของพ่อกับแม่ แบบไม่เป็นหนี้ ใช้เงินสะสมที่มี หมดไป 1300000 บาทเมื่อวันที่ 2 ก.พ.ที่ผ่านมา มีใบแจ้งค่าไฟมา 257.56 บาท จึงเอะใจว่า ทำไมบ้านไม่มีคนอยู่ ถึงค่าไฟแพง จากนั้นวันที่ 7ก.พ. น้าตนกลับไปบ้าน เลยฝากดูบ้านให้ด้วย ถึงได้รู้ความจริงว่า บ้านของตน มีโจรเข้าไปกิน นอน ถ่ายอุจจาระทิ้งไว้ เอาที่นอน หมอน มุ้งมาปูนอน ทำเหมือนเป็นบ้านตัวเองนอกจากนี้ ข้าวสารเปลือกที่เก็บไว้ ก็หายหมด ฝ้าก็พังเสียหาย บ้านทั้งหลังถูกงัด แถมเปิดไฟทิ้งไว้ทั้งวันทั้งคืน โดยแฟนตนตั้งระบบเปิดปิดไฟเองอัตโนมัติเอาไว้ ทำให้คนแถวนั้น เลยไม่ผิดสังเกต ซึ่งหลังเกิดเรื่อง ก็เตรียมที่จะติดกล้องวงจรปิดแล้วจากการ สอบถาม นางชิตชนก บุญเกิด อายุ 51 ปี ชาว จ.อุดรธานี เล่าว่า เมื่อวันที่ 13 ธ.ค.62 ที่ผ่านมา ตนได้นั่งรถขึ้นมา เพื่อมาดูบ้านที่สร้างเสร็จใหม่ แต่ตนมาคนเดียว จึงไปนอนกับญาติ แต่เอากระเป๋ามาไว้ที่บ้านหลังนี้ และตอนเช้าได้กลับมาเอากระเป๋า จึงพบว่า กระเป๋าโดนค้น เงินหายหมด ทั้งเงินหายาก เงินสะสม แจ้งเจ้าหน้าที่ตำรวจ ตำรวจก็มาพิมพ์ลายนิ้วมือ พร้อมกับขอค่าน้ำมันรถ 1000 บาท ตนก็ให้จากนั้น เดือน ม.ค. ตนก็มาเอะใจ ที่ค่าไฟสูงผิดปกติ พอมาดู ก็ตกใจเมื่อเห็นบ้านเละไม่เป็นท่า ข้าวของหายหมด รับไม่ได้กับสภาพที่สร้างบ้านเพิ่งเสร็จใหม่ๆและนอกจากจะพากันมากิน นอน ทำบ้านเลอะเทอะแล้ว ยังมีถุงยางอนามัยที่ใช้แล้ว อุปกรณ์เสพยา เข็มฉีดยา ปัสสาวะในขวดทิ้งเกลื่อนในบ้าน เหมือนพากันจัดปาร์ตี้ อยู่กันมาเป็นเดือน นอกจากนี้ตู้เย็นขนาด 8 คิวก็หายไปด้วย ซึ่งตนอยากให้เจ้าหน้าที่ตำรวจช่วยกันตามจับคนร้ายให้ที เพราะหากคนร้ายขึ้นบ้านเป็นรอบที่ 3 คงได้ขายบ้านทิ้งแน่ๆจากกรณีดังกล่าว พ.ต.อ.สรายุทธ ฉ่ำผิว ผกก. สภ.หนองหาน จ.อุดรธานี หลังจากทราบเรื่อง ได้มอบหมายให้ชุดสืบสวน ติดตามจับกุมผู้ก่อเหตุแล้ว โดยคนร้ายทิ้งเสื้อเอาไว้ ซึ่งเชื่อว่า คนร้ายจะมีมากกว่า 2 คน และน่าจะได้ตัวเร็วๆ นี้.
สาวปรี๊ด โพสต์เฟซบุ๊ก บ้านใหม่เพิ่งสร้างเสร็จ ไม่ทันย้ายเข้า โจรขึ้น 2 รอบ ทำบ้านเละ ขโมยตู้เย็น ซ้ำทิ้งถุงยางใช้แล้ว อุปกรณ์เสพยาไว้ดูต่างหน้า 
บ้านใหม่,โจรขึ้นบ้าน,ทำบ้านพัง,บ้านเละ,อุดรธานี,ถุงยางใช้แล้ว,อุปกรณ์เสพยา,ข่าวทั่วไป